**REPUBLIKA HRVATSKA RKPD: 14154**

**NADLEŽNO MINISTARSTVO ZNANOSTI I OBRAZOVANJA MB: 3005852**

**RAZDJEL : 000 OIB: 34451501756**

**IBAN: HR9124020061101160335 ŠD: 8520**

**PRORAČUNSKI KORISNIK:**

**III. OSNOVNA ŠKOLA VARAŽDIN**

**TRG IVANA PERKOVCA 35**

 **BILJEŠKE UZ FINANCIJSKE IZVJEŠTAJE**

**za razdoblje od 1.siječnja 2023. – 31.prosinca 2023.**

**I. Bilješke uz obrazac: PR-RAS (Izvještaj o prihodima i rashodima, primicima i izdacima)**

Šifra 636 – Pomoći proračunskim korisnicima iz proračuna koji im nije nadležan

Prihodi od nenadležnih proračuna za financiranje rashoda poslovanja sastoje se od:

- prihoda iz državnog proračuna u iznosu od 1.012.898,99 EUR za financiranje rashoda za plaće, prijevoza na posao i s posla te materijalnih prava zaposlenih

- prihoda iz proračuna Varaždinske županije u iznosu od 2.447,99 EUR za financiranje naknada za članove povjerenstava na županijskim natjecanjima, za financiranje rashoda za natjecanje iz Tehničke kulture koje se održavalo u III. osnovnoj školi Varaždin, za nagrade mentorima za osvojena 1.,2. i 3. mjesta na županijskim/državnim natjecanjima, za sudjelovanje učiteljice iz biologije i kemije na GLOBE programu, te za školski preventivni program

- prihoda iz državnog proračuna u iznosu od 84.093,92 EUR za Besplatni topli obrok

- prihoda za udžbenike u iznosu od 21.719,48 EUR za školsku godinu 2022/2023., te lektiru 567,000 EUR

Povećanje prihoda na ovoj poziciji od 20,2% rezultat je povećanja prihoda iz državnog proračuna za namirenje povećanih rashoda po osnovi plaća, naknada plaća i materijalnih prava zbog povećanja osnovice u 2023. godini te prihoda iz državnog proračuna za financiranje Besplatnog toplog obroka u osnovnim školama.

Šifra 6413 Kamate na oročena sredstva i depozite po viđenju

Iznos se odnosi na kamate na neutrošena vlastita sredstva iz prethodnog razdoblja. Iznos je

povećan za 14,4% u odnosu na isto razdoblje prošle godine zbog većeg salda na računu.

Šifra 6526 Ostali nespomenuti prihodi

Iznos na ovoj poziciji odnosi se na sufinanciranje cijene usluga produženog boravka i prehrane učenika te participacije u ostalim nastalim troškovima - naknada troškova učenika za nastale štete, za izlete, ekskurzije, troškove fotografiranja, premije osiguranja učenika i sl. dodatne usluge.

Iznos prihoda na ovoj poziciji u odnosu na prethodnu godinu je manji za 25,1% zbog direktnih uplata agencijama za izlete i ekskurzije, te je jutarnji obrok financiran iz državnog proračuna.

Šifra 6615 Prihodi od pruženih usluga

Prihodi od pruženih usluga najma sportske dvorane povećani su za 7,9% u odnosu na isto izvještajno razdoblje prethodne godine.

Šifra 6631 Tekuće donacije

Škola je ostvarila tekuće donacije, dok u prošlom izvještajnom razdoblju iste nije imala. Ostvarene donacije jesu od raznih trgovačkih društava za putovanje učiteljice iz biologije i kemije i 3 učenice koje su sudjelovale na GLOBE regionalnoj ekspediciji i zatim za projekt „Kad se male ruke slože“ za produženi boravak.

AOP 125 Kapitalne donacije

U toku 2023. godine primljene su kapitalne donacije za Školu skoro 5 puta više od prethodne godine - donacija 23 uredske stolice za cijeli razred (Leani d.o.o.), te donacija seta robota, STEM box i 2 kamere (Institut za razvoj i inovacije)

Šifra 6711 Prihodi iz nadležnog proračuna za financiranje rashoda poslovanja

Na ovoj poziciji iskazano je 20% više prihoda u odnosu na izvještajno razdoblje prethodne godine za redovno poslovanje škole.

Šifra 6712 Prihodi iz nadležnog proračuna za financiranje rashoda za nabavu nefinancijske imovine

Na ovoj poziciji iskazano je povećanje od 45,7% u odnosu na prethodnu godinu zbog nabave nefinancijske imovine i dodatna ulaganja na istoj iz proračuna Grada Varaždina.

Šifra 31 Rashodi za zaposlene

Iznos rashoda za zaposlene u izvještajnom razdoblju tekuće godine veći je za 16,2% u odnosu na prethodnu godinu zbog povećanja osnovice i uvođenja dodatka na plaću.

Šifra 321 Naknade troškova zaposlenima

U ovom izvještajnom razdoblju su za 41% povećani rashodi koji uključuju službena putovanja, naknade za prijevoz na posao, stručno usavršavanje zaposlenih te ostale naknade troškova zaposlenima. Do povećanja je došlo uslijed većeg opsega službenih putovanja djelatnika na razne seminare te većeg iznosa naknade za prijevoz djelatnika.

Šifra 3221 Uredski materijal i ostali materijalni rashodi

Rashod za uredski materijal povećan je za 30% u odnosu na isto izvještajno razdoblje prethodne godine zbog povećanja cijena na tržištu te veće potrebe za istim (papiri, toneri, higijenski materijal, mat. za nastavu, mat.za čišćenje).

Šifra 3222 Materijal i sirovine

Povećanje rashoda za materijal i sirovine u odnosu na isto izvještajno razdoblje prošle godine je za 108,4% uslijed dodatnog financiranja namirnica za ručak koji se od ove godine kuha u školi a prije se naručivao (usluga).

Šifra 3223 Energija

Troškovi energije smanjili su se za 33,6% u odnosu na prethodnu godinu.

Šifra 3224 Materijal i dijelovi za tekuće i investicijsko održavanje

Rashodi za materijal i dijelove smanjili su se za 44,6% puta u odnosu na isto izvještajno razdoblje prošle godine.

Šifra 3225 Sitni inventar i auto gume

Povećanje rashoda na ovoj poziciji četiri puta rezultat je planiranih sredstava iz proračuna Grada Varaždina (sitni inventar za kuhinju, za nastavu, rekviziti za TZK…)

Šifra 3227 Službena, radna i zaštitna odjeća i obuća

Na službenu odjeću i obuću utrošeno je prema planu 129% više nego prethodne godine.

Šifra 3231 Usluge telefona, pošte i prijevoza

Rashodi za navedene usluge smanjeni su za 26,2% u odnosu na isto razdoblje prethodne godine jer se prijevoz na izlete plaća direktno agencijama.

Šifra 3232 Usluge tekućeg i investicijskog održavanja

Dvostruko povećanje u odnosu na isto izvještajno razdoblje prošle godine najviše je uslijedilo zbog sanacije sanitarnih čvorova, uređenja unutarnjih zidova škole, sanacije toplovoda te brušenja, popravka i lakiranja parketa u sportskoj dvorani škole.

Šifra 3233 Usluge promidžbe i informiranja

U tekućoj godini rashodi na ovoj poziciji smanjeni su za 56,8% u odnosu na isto razdoblje prošle godine.

Šifra 3234 Komunalne usluge

Rashodi za komunalne usluge veće su u odnosu na prošlu godinu za 12,6%.

Šifra 3236 Zdravstvene i veterinarske usluge

Rashodi za zdravstvene usluge povećali su se 15%, većina se odnosi na sistematske preglede.

Šifra 3237 Intelektualne i osobne usluge

Rashodi za intelektualne i osobne usluge odnose se na ugovor o djelu u produženom boravku te ugovor o djelu sa vanjskim suradnicima i smanjeni su za 25,7%.

Šifra 3238 Računalne usluge

Rashodi za računalne usluge odnose se na usluge fakturiranja računa od firme FOING NOVE za program koji koristi računovodstvo te od firme POINT za održavanje programa za knjižnicu. Rashodi su u odnosu na prethodnu godinu veći za 48,4%, radi troškova korištenja World wall aplikacije.

Šifra 3239 Ostale usluge

Rashodi za ostale usluge smanjeni su za 38,6%.

Šifra 3293 Reprezentacija

Rashodi su povećani za 67,1% u odnosu na prošlu godinu u istom izvještajnom razdoblju zbog većih potreba za istim, odnosno više događaja u Školi u odnosu na 2022. godinu.

Šifra 3295 Pristojbe i naknade

Na razini prethodne godine.

Šifra 3299 Ostali nespomenuti rashodi poslovanja

Uslijed rebalansa došlo je do preraspodjele sredstava te su u skladu s tim rashodi povećani 5 puta u odnosu na isto izvještajno razdoblje prošle godine (kupljene su narodne nošnje za izvannastavnu aktivnost, dresovi za TZK, platnene torbe i boje za tekstil…).

Šifra 3431 Bankarske usluge i usluge platnog prometa

Rashodi za bankarske i usluge platnog prometa povećani su 23,7% u odnosu na prošlu godinu zbog otvaranja računa u Erste banci po naputku Grada.

Šifra 3722 Naknade građana i kućanstvima u naravi

Povećanje od 22,7% rashodi za radne bilježnice koje je financirao Grad Varaždin.

Šifra 96 Obračunati prihodi poslovanja - nenaplaćeni

6 puta su veći budući da su u Riznicu uvedeni računi za produženi boravak i ručak te je evidentirano potraživanje i obračunati prihod, a do sada su se evidentirale samo uplate.

Šifra 7227 Uređaji, stojevi i oprema za ostale namjene

Prihod od 100,00 EUR od prodaje frižidera.

Šifra 4221 Uredska oprema i namještaj

Rashodi za uredsku opremu i namještaj povećani su 90,3% u odnosu na isto izvještajno razdoblje prošle godine. Nabavljene su vreće za sjedenje i 2 trosjeda, stolići, ormari, police, donacija uredskih stolica za jedan razred, zidne ploče (zelena i bijele)…

Šifra 4227 Uređaji, strojevi i oprema za ostale namjene

Rashodi su na razini prethodne godine. Kupljeni su 3D skener, interaktivna ploča, printer, projektor, računalo, dronovi, oprema za kuhinju…

Šifra 4241 Knjige

Rashodi su na razini prethodne godine. Kupljeni su udžbenici za šk. godinu 2023./2024. te je nabavljena lektira za školsku knjižnicu koju je financiralo Ministarstvo znanosti i obrazovanja.

Šifra 451 Dodatna ulaganja na građevinskim objektima

Utrošeno je 9 puta više sredstava nego prošle godine osiguranih u nadležnom proračunu, sredstva su utrošena za dodatna ulaganja na građevinskom objektu odnosno školi i dvorani: četiri nova svjetlarnika sa opšavima, vanjske žaluzine, nove sanitarije te naknadu za priključenje na elektroenergetsku distribucijsku mrežu.

AOP 635 - Višak prihoda i primitaka za pokriće u slijedećem razdoblju

U tekućem razdoblju ostvaren je manjak prihoda poslovanja u iznosu 10.771,48 EUR. Preneseni višak prihoda poslovanja iznosi 2.392,91 EUR. Manjak prihoda i primitaka za pokriće u sljedećem razdoblju iznosi 8.378,57 EUR. Do razlike je došlo jer su se na kraju godine pod zimskim praznicima odvijali veći radovi kao što su sanacija sanitarija, unutarnje uređenje zidova, nabava žaluzina i sl. za što su rashodi evidentirani krajem 2023. godine a doznaka iz proračuna za iste u siječnju 2024. godine. Također su evidentirana potraživanja koja nisu naplaćena za prihode od usluge ručka. Iznosi se odnose na proračunski i vanproračunski dio, konsolidirano.

**II. Bilješke uz obrazac: Bilanca**

Šifra 0227 Uređaji strojevi i oprema za ostale namjene

Povećana je imovina za 20% u odnosu na isto izvještajno razdoblje prošle godine uslijed nabave novih uređaja, strojeva i opreme (3D skener, interaktivna ploča, printer, projektor, računalo, dronovi, oprema za kuhinju…)

Šifra 0292 Knjige

Dolazi do razlike jer je vrijednost udžbenika prošlih godina je otpisana, a 2023. nije.

Šifra 1112 Novac na računu kod tuzemnih poslovnih banaka

Stanje na računima banke na kraju izvještajnog razdoblja odgovaraju stanju sredstava na izvodima banaka na dan 31.12.2022. godine. Sastoje se od žiro računa Škole U Erste i PBZ banci te podračuna za projekt Erasmus. Ona su ukupno povećana za 47%.

Šifra 129 Ostala potraživanja

Odnose se na potraživanja od HZZO-a za bolovanja, a ona su se povećala za 71,3% u odnosu na isto izvještajno razdoblje prošle godine. Zadnja refundacija od HZZO je stigla za 3. mjesec 2022. godine.

Šifra 16 Potraživanja za prihode poslovanja

Potraživanja za prihode poslovanja su 14 puta su veća budući da su u Riznicu uvedeni računi za produženi boravak i ručak te je evidentirano potraživanje i obračunati prihod, a do sada su se evidentirale samo uplate. Također ovdje su evidentirana i potraživanja iz državnog proračuna za besplatni topli obrok u 12. mjesecu za čiju pripremu su plaćeni računi, a nije stigla obavijest o uplaćenim sredstvima. Besplatni topli obrok uveden je 2023. godine, te prethodnih godina nije bilo takvih potraživanja.

165 Potraživanja za ručak (produženi boravak) od roditelja: 5.432,84 EUR

166 Potraživanja za najam dvorane: 995,02 EUR

167 Potraživanja za Besplatni topli obrok: 9.294,EUR

Šifra 193 Kontinuirani rashodi budućih razdoblja

Odnose se na plaću za 12/2023. Plaća je isplaćena u siječnju 2024. godine.

Šifra 23 Obveze za rashode poslovanja

Povećanje za 19,4% u odnosu na isto izvještajno razdoblje prošle godine, a odnose se na obveze za zaposlene, obveze za materijalne rashode te financijske rashode.

Šifra 239 Ostale tekuće obveze

Odnose se na međusobne obveze proračunskih korisnika za bolovanja djelatnika na teret HZZO-a. Povećala su se 5 puta u odnosu na isto izvještajno razdoblje prošle godine budući da je zadnja refundacija od HZZO je stigla za 3. mjesec 2022. godine.

Šifra 24 Obveze za nabavu nefinancijske imovine

Evidentirano je veliko povećanje obveza budući da se većina nefinancijske imovine nabavljala krajem godine te su računi plaćeni početkom 2024.godine.

Šifra 922 Manjak prihoda

Izvršena je korekcija rezultata čime je u 2023. godini ostvaren je ukupan manjak prihoda u iznosu od 8.378 EUR a čine ga ukupan višak prihoda poslovanja u iznosu od 87.347,18 EUR te ukupan manjak prihoda od nefinancijske imovine u iznosu od 95.725,75.

991 Izvanbilančni zapisi

U izvanbilančne zapise koji su porasli za 49% je upisana oprema dobivena na korištenje od Carneta.

**III. Bilješke uz obrazac: RAS funkcijski (Izvještaj o rashodima prema funkcijskoj klasifikaciji)**

Šifra 09 Obrazovanje

Ukupni rashodi prema funkciji za obrazovanje iznose 1.543.306,32 EUR, a odnose se na rashode poslovanja na razredu 3 u iznosu od 1.486.230,72 EUR (PRRAS, šifra 3) te na rashode za nabavu nefinancijske imovine na razredu 4 u iznosu od 57.075,60 EUR (PRRAS, šifra 4).

Šifra 0912 Osnovno obrazovanje, 096 Dodatne usluge u obrazovanju

Osnovno obrazovanje iznosi 1.451.178,94 EUR, a dodatne usluge u obrazovanju iznose 92.127,38 EUR. Dodatne usluge u obrazovanju odnose se na prehranu učenika - besplatni topli obrok, prehranu učenika – ručak u školskoj kuhinji te prijevoz učenika u školu i iz škole.

**IV. Bilješke uz obrazac: P-VRIO (Izvještaj o promjenama u vrijednosti i obujmu imovine i obveza)**

U izvještajnom razdoblju od 01.01.2023. do 31.12.2023. nije bilo promjena u vrijednosti i obujmu imovine i obveza.

**V. Bilješke uz obrazac: Obveze**

V001 Stanje obveza 1. siječnja

Ukupan iznos obveza na početku izvještajnog razdoblja je 136.769,31 EUR.

V002 Povećanje obveza u izvještajnom razdoblju

Nastale obveze u iznosu od 1.573.788,22 EUR u izvještajnom razdoblju odnose se na obveze za zaposlene odnosno za plaće zaposlenicima, obveze za materijalne rashode, obveze za financijske rashode, obveze za naknade građanima i kućanstvima, ostale tekuće obveze te međusobne obveze subjekata općeg proračuna te obveze za nabavu nefinancijske imovine.

V003 Međusobne obveze subjekata općeg proračuna

Obveze za povrat u proračun sredstava koja refundira HZZO – bolovanja na teret HZZO.

V004 Podmirene obveze u izvještajnom razdoblju

Podmirene su obveze u izvještajnom razdoblju u iznosu od 1.512.623,19 EUR. Ove obveze odnose se na međusobne obveze subjekata općeg proračuna (povrat u proračun sredstva koja refundira HZZO), obveze za zaposlene odnosno plaće, obveze za materijalne i financijske rashode, obveze za naknade građanima i kućanstvima te ostale tekuće obveze.

Ukupan iznos podmirenih obveza u odnosu na iznos nastalih novih obveza ukazuje na to da su nastale obveze veće od podmirenih, ali će iste biti podmirene u siječnju 2024. godine jer se radi o obvezama za plaće i račune, a koje su podmirene u tijeku izrade financijskog izvještaja. Škola je svakako u mogućnosti podmiriti obveze predviđene financijskim planom kao i prenesene obveze iz prethodne proračunske godine.

V005 Međusobne obveze subjekata općeg proračuna

Odnose se na podmirene međusobne obveze proračunskih korisnika, a iznose 12.173,45 EUR. Radi se o povratu sredstva u proračun koje refundira HZZO. Podmirene obveze odnose se na zatvaranje bolovanja na teret HZZO-a do 31.03.2022. godine.

V006 Stanje obveza na kraju izvještajnog razdoblja

Ukupan iznos obveza na kraju izvještajnog razdoblja tekuće godine iznosi 197.934,34 EUR.

Dospjele obveze iznose 40.765,57 EUR, dok nedospjele obveze iznose 157.168,77 EUR.

V007 Stanje dospjelih obveza na kraju izvještajnog razdoblja

Ukupan iznos dospjelih obveza iznos 40.765,57 EUR. Sastoje se od materijalnih rashoda u iznosu od 13.725,54 EUR i nabavu nefinancijske imovine u iznosu 27.030,07 EUR. Dospijeće navedenih obveza je 1-60 dana. Najveći iznos, 21.719,43 EUR se odnosi na nabavu udžbenika za koje su sredstva doznačena zadnji radni dan 2023. godine te je isto podmireno u siječnju 2024. godine, kao i ostale navedene obveze.

V009 Stanje nedospjelih obveza na kraju izvještajnog razdoblja

Iznos od 157.168,77 EUR nedospjelih obveza odnosi se na :

- međusobne obveze proračunskih korisnika odnosno na obveze za povrat u proračun temeljem bolovanja na teret HZZO-a u iznosu od 12.402,00 EUR

- obveze za rashode poslovanja u ukupnom iznosu od 135.138,98 EUR odnosno obveze za dobavljače u iznosu od 41.197,43 EUR te obveze za zaposlene za plaće u iznosu od 93.941,55 EUR

- obveze za nabavu nefinancijske imovine u iznosu od 9.627,79 EUR.

U Varaždinu, 30.01.2024.

Bilješke izradila: Ravnateljica :

Sara Mašić, voditeljica računovodstva Anica Vragović, dipl. uč.

Tel: 042/240-545